Lav et referat af nedenstående tekst:

Tekst:
Alle elever fra 0. - 3. klasse i Frederikshavn Kommune får tilbudt en drikkedunk, og så skal der også deles ud på gaden i Skagen, Frederikshavn og Sæby. Det er i anledningen af Verdens Vanddag den 22. marts (FN?s World Water Day) at Forsyningen Frederikshavn på denne måde valgt at sætte fokus på det rene vand, der kommer direkte fra vandhanen. - Vi deler drikkedunkene ud, fordi vi gerne vil, at børnene lærer, at vand fra hanen er den billigste og sundeste måde at slukke tørsten på. Og at vand fra hanen stadig er det reneste og friskeste vand at drikke. Sammen med dunken deler vi et brev ud til forældrene om, hvorfor børnene har fået dunken. Børnene får naturligvis et ord med på vejen af undertegnede, som står for uddelingen, siger Grøn Guide Hanne Lauritsen Forsyningen Frederikshavn i en pressemeddelelse. Torsdag den 22. marts uddeles der vanddunke i Skagen, fredag den 23. i Sæby og lørdag den 24. marts i Frederikshavn.

Referat:
Under overskriften "Rent vand - kommer fra hanen" deler Forsyningen Frederikshavn i de næste uger 10.000 drikkedunke ud.